Tamara Beručašvili
Tamara Beručašvili seu litteris Georgianis თამარ ბერუჩაშვილი (Tiphlis in urbe nata die 9 Aprilis 1961) est politica et legata Georgiae.

Alumna est universitatis Amicitiae Nationum Moscuae in urbe universitatumque Indianensis et Tiphlisensis, apud quam anno 2006 gradum doctoris scientiae oeconomicae ascendit. Ministra a commercio ab anno 1998 usque in 2000, ministra vicaria a rebus externis usque ad 17 Februarii 2004 meruit. Inde operam dedit in novo ministerio ab integratione Europaea et Atlantica. In alma matre Tiphlisensi et apud universitatem Heliae in eadem urbe professor fuit. Rursus in rebus politicis agens ministra vicaria a rebus externis iterum ab anno 2013, ministra rerum externarum a die 11 Novembris 2014 ad 1 Septembris 2015 fuit. Anno insequenti legata Georgiae iuxta regnum Britanniarum Londinium missa est.

Nexus externi 

 Vita olim apud situm regiminis Georgianae edita

Politici Georgiae
Nati 1961
Homines vivi
Legati Georgiae
Alumni Universitatis Amicitiae Nationum Russicae
Alumni Universitatis Indianensis
Professores Universitatis Tiphlisensis
Professores Universitatis Heliae
Ministri commercii
Ministri rerum externarum